CELEX: 52021DP0217
Language: bg
Date: 2021-05-18 00:00:00
Title: Решение на Европейския парламент от 18 май 2021 г. относно предложението за назначаване на изпълнителния директор на Европейския орган за ценни книжа и пазари (N9-0005/2021 — C9-0114/2021 — 2021/0900(NLE))

12.1.2022   
            
            
               BG
            
            
               Официален вестник на Европейския съюз
            
            
               C 15/229
            
         
      P9_TA(2021)0217
      Назначаване на изпълнителен директор на Европейския орган за ценни книжа и пазари — кандидат: Наташа Казнав
      Решение на Европейския парламент от 18 май 2021 г. относно предложението за назначаване на изпълнителния директор на Европейския орган за ценни книжа и пазари (N9-0005/2021 — C9-0114/2021 — 2021/0900(NLE))
      (Одобрение)
      (2022/C 15/25)
      
         Европейският парламент,
      
      
                  —
               
               
                  като взе предвид предложението на Съвета на надзорниците на Европейския орган за ценни книжа и пазари от 12 март 2021 г. (C9-0114/2021),
               
            
                  —
               
               
                  като взе предвид член 51, параграф 2 от Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (1),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (2),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (3),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0137/2021),
               
            
                  А.
               
               
                  като има предвид, че мандатът на настоящия изпълнителен директор на Европейския орган за ценни книжа и пазари изтича на 29 май 2021 г.;
               
            
                  Б.
               
               
                  като има предвид, че на 12 март 2021 г., след открита процедура за подбор, Съветът на надзорниците на Европейския орган за ценни книжа и пазари предложи назначаването на Наташа Казнав за изпълнителен директор с мандат от пет години в съответствие с член 51, параграфи 2 и 3 от Регламент (ЕС) № 1095/2010;
               
            
                  В.
               
               
                  като има предвид, че на 22 април 2021 г. комисията по икономически и парични въпроси проведе изслушване на Наташа Казнав, по време на което тя направи встъпително изявление и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Наташа Казнав за изпълнителен директор на Европейския орган за ценни книжа и пазари;
               
            
               
                  2.
               
               
                  възлага на своя председател да предаде настоящото решение съответно на Съвета, на Комисията, на Европейския орган за ценни книжа и пазари, както и на правителствата на държавите членки.
               
            
         (1)  ОВ L 331, 15.12.2010 г., стp. 84.
      
         (2)  ОВ C 23, 21.1.2021 г., стp. 105.
      
         (3)  Приети текстове, P9_TA(2020)0017.